Document ID: /roh_data/filtered/fineweb-2-filterrobots_roh.jsonl.gz/8048

Sco quai che la regenza grischuna scriva, surpiglia la Confederaziun 80% dals custs. Ils ulteriurs 20% surpiglia il chantun. Per quel sa resultan uschia amortisaziuns annualas da 2,5 milliuns francs a partir dal mument ch’ils trens vegnan en funcziun. Ils custs pon per part vegnir cumpensads cun respargns e gudogns d’effizienza.
Standardisaziun da la flotta da trens
Cun la cumpra da las cumposiziuns novas «Retica 30» po la flotta da trens vegnir standardisada e la productivitad po vegnir augmentada. Plinavant po la purschida sin las lingias da Tavau e San Murezzan vegnir cumplettada cun in tact da mes’ura.
RR novitads 10:00